----

----

I Tájékoztatások

Bizottság

----

Euró átváltási árfolyamok (1)

2005. július 5.

(2005/C 165/01)

1 euró= 

----

(1)

Forrás: Az Európai Központi Bank (ECB) átváltási árfolyama.

----

----

Értesítés a 3285/94/EK és az 519/94/EK tanácsi rendelet értelmében a fagyaszott földieper behozatalára alkalmazandó védintézkedésekkel kapcsolatos vizsgálat kezdeményezéséről

(2005/C 165/02)

A lengyel hatóságok azzal a kérelemmel fordultak a Bizottsághoz, hogy indítson védintézkedésekkel kapcsolatos vizsgálatot a Tanács 3285/94/EK (1) és 519/94/EK (2) rendeleteinek 2. cikke alapján.

A kérelem tárgyát képező termék nyers vagy párolással, illetve vízben forralással főzött földieper, fagyasztva, cukor vagy más édesítőanyag hozzáadásával is.

A Bizottság megvizsgálta, teljesülnek-e a 3285/94/EK és 519/94/EK tanácsi rendelet alapján folytatandó vizsgálatok megindításának feltételei.

1.   A kérelem

Kérelmében Lengyelország tájékoztatta a Bizottságot, hogy a földieper behozatalának alakulása védintézkedések elrendelését teheti szükségessé, és átadta a 3285/94/EK rendelet 10. cikkében és az 519/94/EK rendelet 8. cikkében megállapított feltétek alapján meghatározott, rendelkezésre álló bizonyítékokat.

2.   Az érintett termék

A kérelem tárgyát képező termék nyers vagy párolással, illetve vízben forralással főzött földieper, fagyasztva, cukor vagy más édesítőanyag hozzáadásával is (a továbbiakban: az érintett termék).

Az érintett terméket jelenleg a 0811 10 11, a 0811 10 19 és a 0811 10 90 KN-kód alá sorolják. Ezek a KN-kódok csak tájékoztató jellegűek.

3.   A behozatal növekedése és a kár

A panasz szerint a hasonló vagy közvetlenül versenyző termékek közösségi termelői főként Lengyelországban találhatók, míg a közösségi termelés kisebb része más tagállamokból származik. Ezen értesítés alkalmazásában a hasonló vagy közvetlenül versenyző termékek alatt nyers vagy párolással, illetve vízben forralással főzött földiepret, fagyasztva, cukor vagy más édesítőanyag hozzáadásával is, kell érteni.

Lengyelország bizonyítékokat terjesztett elő arra vonatkozóan, hogy az érintett termék Közösségbe irányuló behozatala mind abszolút értékben, mind a közösségi termeléshez és fogyasztáshoz viszonyítva gyorsan növekszik, és kiemelte, hogy a közösségi behozatal a 2001. évi 47 000 tonnáról 2002-re 63 000 tonnára, 2003-ra 104 000 tonnára, 2004-re 93 000 tonnára nőtt.

Az állítás szerint az érintett importált termék mennyisége, egyéb következmények mellett, negatív hatást gyakorolt a hasonló vagy közvetlenül versenyző termékek áraira a Közösségben, a közösségi termelők (3) által birtokolt piaci részesedésre, az eladott mennyiségekre, valamint a felszámított árak színvonalára, ami komoly kárt okozott a közösségi termelők számára.

4.   Az eljárás

A 3285/94/EK rendelet 6. cikkének és az 519/94/EK rendelet 5. cikkének megfelelően a Bizottság konzultációt folytatott a 3285/94/EK rendelet és az 519/94/EK rendelet 4. cikke alapján létrehozott tanácsadó bizottsággal. A konzultációt követően egyértelműen bebizonyosodott a Bizottság számára, hogy elegendő olyan bizonyíték áll rendelkezésre, amely vizsgálat kezdeményezését indokolja. Ezért a Bizottság a 3285/94/EK rendelet 6. cikke és az 519/94/EK rendelet 5. cikke értelmében vizsgálatot kezdeményez.

4.1   A vizsgálat hatóköre

A vizsgálat során meg kell határozni indokolt-e védintézkedések bevezetése a 3285/94/EK és az 519/94/EK tanácsi rendelet alapján. A vizsgálat során pontosabban azt kell meghatározni, hogy az előre nem látott fejlemények eredményeképpen az érintett termék közösségi behozatalának jelentős megnövekedése és/vagy fennálló feltételei az érintett közösségi termelők számára komoly kárt okoznak-e, vagy ilyen károkozással fenyegetnek-e.

a)   Kérdőívek

A vizsgálat elvégzéséhez szükségesnek ítélt információk megszerzése céljából a Bizottság kérdőíveket küld ki a hasonló vagy közvetlenül versenyző termékek ismert közösségi termelőinek és ezek közösségi egyesületeinek, az érintett termék ismert exportőreinek/termelőinek és importőreinek, és az érintett termék exportőrei/termelői és importőrei ismert egyesületeinek.

Mindettől függetlenül minden érdekelt félnek haladéktalanul, de még ezen értesítés 5. pontjának a) alpontjában megjelölt határidőn belül fax útján, amennyiben szükséges, kérdőívet kell igényelnie a Bizottságnál.

b)   Információgyűjtés és meghallgatások

A Bizottság felkéri az érdekelt feleket, hogy ismertessék álláspontjukat, terjesszenek elő információkat, és azokat támasszák alá bizonyítékokkal. Az információknak és a bizonyítékoknak az ezen értesítés 5. bekezdése b) pontjában meghatározott határidőn belül be kell érkezniük a Bizottsághoz.

A Bizottság meghallgatja továbbá az érdekelt feleket, feltéve, hogy kérelmet nyújtanak be, amely valószínűsíti, hogy a vizsgálat eredménye hatással lehet rájuk, és meghallgatásuk szükségességét konkrét okokkal támasztják alá. E kérelmet ezen értesítés 5. bekezdése c) pontjában meghatározott határidőn belül kell benyújtani.

4.2   A közösségi érdek megállapítására irányuló eljárás

Amennyiben bizonyítást nyer, hogy az érintett termék közösségi behozatalának jelentős megnövekedése és/vagy fennálló feltételei az érintett közösségi termelők számára komoly kárt okoznak, vagy ilyen károkozással fenyegetnek, és indokolttá teszik védintézkedések elrendelését, annak meghatározása, hogy a Közösség érdeke megkívánja-e a beavatkozást, az összes különböző érdek – beleértve a hazai ipar, a felhasználók és a fogyasztók érdekeit – együttes értékelésén alapul.

Annak érdekében, hogy a Bizottság minden álláspontot és nézetet megalapozottan vehessen számításba az arra vonatkozó döntés meghozatalakor, hogy az intézkedések elrendelése a Közösség érdekét szolgálja-e, a közösségi termelőknek, importőröknek, az őket képviselő egyesületeknek, a felhasználók és a fogyasztói szervezetek képviselőinek az 5. pont c) alpontjában megjelölt határidőn belül módjukban áll jelentkezni a Bizottságnál, és ott információkat előterjeszteni. A határidőn belül jelentkező felek az ezen értesítés 5. pontjának c) alpontjában meghatározott határidőn belül kérhetik meghallgatásukat, annak konkrét okai felsorolása mellett. Meg kell jegyezni, hogy a benyújtott információk közül a Bizottság csak azokat veszi figyelembe, amelyek hitelességét a közlés idején tényekkel bizonyítják.

5.   Határidők

a)   Kérdőív igénylése

Mindazoknak az érdekelt feleknek, akik készek kérdőívet kitölteni, azt a lehető legrövidebb időn belül, de legkésőbb ezen értesítésnek az Európai Unió Hivatalos Lapjában való közzétételét követő 10 napon belül kell igényelniük.

b)   Jelentkezés, kérdőívre adott válaszok benyújtása és egyéb információk közlése

Eltérő rendelkezés hiányában az érdekelt feleknek – amennyiben képviseltetni kívánják magukat a vizsgálat során – ezen értesítésnek az Európai Unió Hivatalos Lapjában való közzétételét követő 21 napon belül jelentkezniük kell a Bizottságnál, írásban ismertetniük kell nézeteiket, és be kell nyújtaniuk a kérdőívre adott válaszaikat, illetve az egyéb információkat. Felhívjuk a figyelmet arra, hogy a legtöbb, a 3285/94/EK és 519/94/EK tanácsi rendeletben rögzített eljárási jog gyakorlására csak akkor nyílik mód, ha a felek a jelzett határidőn belül felveszik a kapcsolatot a Bizottsággal.

c)   Meghallgatások

A 3285/94/EK tanácsi rendelet 6. cikkének (4) bekezdése és az 519/94/EK tanácsi rendelet 5. cikkének (4) bekezdése értelmében bármely érdekelt fél ezen értesítésnek az Európai Unió Hivatalos Lapjában való közzétételét követő 21 napon belül kérheti a Bizottság általi meghallgatását.

6.   Írásbeli beadványok, kérdőívekre adott válaszok és levelezés

A Bizottságot tájékoztatni kell minden vonatkozó információról. Az érdekelt felek valamennyi beadványát és kérelmét írásban kell benyújtani (eltérő rendelkezés hiányában nem elektronikus formátumban), az érdekelt fél nevének, címének, e-mail címének, telefon-, fax- és/vagy telexszámának feltüntetésével.

A Bizottság levelezési címe:

7.   Az együttműködés hiánya

Abban az esetben, ha az érdekelt felek valamelyike az információkat nem bocsátja a fenti határidőkön belül a Bizottság rendelkezésére, vagy a vizsgálatot jelentékenyen hátráltatja, a rendelkezésre álló tények alapján megerősítő vagy nemleges megállapítások tehetők.

Ha megállapításra kerül, hogy az érdekelt felek bármelyike hamis vagy félrevezető információkat szolgáltatott, ezeket az információkat figyelmen kívül kell hagyni, és a rendelkezésre álló tényeket lehet használni.

8.   A vizsgálat ütemterve

Összhangban a 3285/94/EK tanácsi rendelet 7. cikkével és az 519/94/EK tanácsi rendelet 6. cikkével, a vizsgálatot lehetőség szerint ezen értesítésnek az Európai Unió Hivatalos Lapjában való közzétételét követő 9 hónapon belül le kell zárni.

Kivételes esetekben ez a határidő legfeljebb további 2 hónappal meghosszabbítható. Ebben az esetben a Bizottság a meghosszabbítás időtartamáról és indokainak összegzéséről szóló értesítést tesz közzé az Európai Unió Hivatalos Lapjában.

----

(1)HL L 349., 1994.12.31., 53. o.

(2)HL L 67., 1994.3.10., 67. o.

(3)  „Közösségi termelők” alatt a 3285/94/EK tanácsi rendelet 5. cikke (3) bekezdésének c) pontja szerint ilyenként meghatározottakat, valamint az 519/94/EK tanácsi rendelet 15. cikkének (1) bekezdésében említett „hasonló vagy az ilyen termékkel közvetlenül versenyző termékek közösségi termelőit” kell érteni.

----

----

Előzetes értesítés összefonódásról

(Ügyszám COMP/M.3823 – MAG/Ferrovial Aeropuertos/Exeter Airport)

(2005/C 165/03)

(EGT vonatkozású szöveg)

----

(1)HL L 24., 2004.1.29., 1. o.

----